દાણીલીમડા વિસ્તારમાં કોંગ્રેસના કોર્પોરેટરો બદરૂદ્દીન શેખ અને શહેજાદખાન પઠાણે પણ રસ્તા ચક્કાજામ કરીને વિરોધ પ્રદર્શન કર્યો હતો તેવી જ રીતે શહેરના શાહપુર હલીમની ખડકી પાસે અજાણ્યા શખ્સોએ એએમટીએસની બસ ઉપર પથ્થરમારો કર્યો હતો તો શહેરના ઓઢવ વિસ્તારમાં બસના ટાયરની હવા કાઢી નાખવામાં આવી હતી તો કેટલીક જગ્યાએ પેટ્રોલપંપ પણ બંધ કરાવવામાં આવ્યા હતા તો શહેરના પશ્ચિમ વિસ્તારમાં આવેલા સાબરમતી, ચાંદખેડા, સીજી રોડ સહિતના ઘણા વિસ્તારો બંધ રહ્યા હતા તો પૂર્વ વિસ્તારમાં જમાલપુર, બાપુનગર, કૃષ્ણનગર, નરોડા, ઈસનપુર, જુહાપુરા, વેજલપુર સહિતના અનેક વિસ્તારો બંધ રહ્યા હતા.